b'\n_START_ARTICLE_\nTabor nad Bota\xc4\x8dem\n_START_SECTION_\nTabor\n_START_PARAGRAPH_\nStruktura je sestavljena iz elementarnih oblik, zgrajenih z izkori\xc5\xa1\xc4\x8danjem horografije povr\xc5\xa1ine. Tabor je imel obzidje na dveh straneh, ob vhodu pa ga je varoval jarek. Znotraj strukture so zgradili nekak\xc5\xa1ne terase na katerih je bilo prisotnih nekaj skromnih zgradb, v tem primeru se gre za tabor v katerem ni prisotnosti cerkvenega poslopja, kakor je npr. v znanih Hrastovljah oz. bli\xc5\xbenjem Repentabru.\n_START_SECTION_\nZgodovina utrdbe\n_START_PARAGRAPH_\nNasprotno od tega, kar se je doslej mislilo, je struktura zgrajena v bli\xc5\xbeini vasi Draga, nad Bota\xc4\x8dem najnovej\xc5\xa1a na tem obmo\xc4\x8dju in se nedvomno navezuje na pojav tur\xc5\xa1kih vpadov. Od leta 1469 dalje so se ti vdori vrstili in se jih je izvajalo z lahko konjenico, brez topni\xc5\xa1tva in so bili namenjeni pridobivanju lahkega plena. Taki posegi so prakti\xc4\x8dno onemogo\xc4\x8dili ustrezno obrambo ozemlja, zato so si morali prebivalci kar sami pomagati. Zato so oblasti dovoljevale izgradnjo utrdb za obrambo imetja in oseb, ki so jih \xc5\xbee v tistih \xc4\x8dasih poznali z nazivom tabor oziroma na tr\xc5\xbea\xc5\xa1kem z imenom \xc2\xbbtaber\xc2\xab._NEWLINE_Strukturo so prebivalci izgradili na lastne stro\xc5\xa1ke in so jo tudi sami upravljali in vzdr\xc5\xbeevali. V njej so hranili imetje celotne skupnosti, kot so vino in olje, poleg \xc5\xbeivali in seveda ljudi._NEWLINE_Kljub njeni funkciji tabora, oziroma zgradbi namenjeni shrambi imovine, je bila struktura soudele\xc5\xbeena tudi pri voja\xc5\xa1kih dogodkih. Leta 1511, po zavzetju Muhovega gradu, podobno, kakor so storile ostale utrdbe, so \xc4\x8duvaji izro\xc4\x8dili klju\xc4\x8de cesarski vojski, saj je bila zanje pomembnej\xc5\xa1a ohranitev strukture, kot pa suverenost nad ozemljem. Kljub poskusom Nikolaja Ravbarja, da bi pridobil pravice nad ozemljem in nad utrdbo, so slednjo, po odlo\xc4\x8ditvi cesarja, vrnili \xc5\xa1kofu, ta pa jo je ponovno vrnil prebivalcem Drage, ki so jo bili na lastne stro\xc5\xa1ke izgradili in so jo vedno tudi varovali._NEWLINE_Tabor ni bil nikoli dejansko poru\xc5\xa1en, a so ga prebivalci enostavno zapustili, ko ni bil ve\xc4\x8d koristen.'